شەفەق نیوز/ رۆژنامەی  «دەیلی مایڵ» لە زوان کابرای پۆلیسیگ لە لۆس ئانجلوس
نووسان: ک باوەتیگ فرە نهێنی لە فەرمانگەی پۆلیس هەس ک توومەتبار رۆبرت کنیدی «بۆبی»
برای سەرۆک کووچکردگ جۆن کنیدی وە کوشتن مارلین مۆنڕۆ کەێد، و گوایە ئەکتەر «پیتەر
لوفۆرد» وتگە ک خوەی تاوانەگە وەچەو دیە.
ک وەرجە یاد پەیابوین
سەرۆک کنیدی لە ئایار ١٩٦٢، مۆنڕۆ لە پەخش زندەیگ لە بان تەلەفزیۆن لە باخچەی مەیدان
مادیسۆن دەرچگ، و ودەورمل خورییگ داگە لوفۆورد و لە پشت مایکریفۆنەگە وە دڵنگ چەرمیگ
بڕ لە میرگ وە شیوەی نیمچە رویتیگ وسیا، و گورانی پیرووزبایی ساڵ پەیابوین ئەرا سەرۆک
چڕێ.
دویاترین سەما
لە ئاهەنگیگ تر
لەو شەوە، لە شوقەیگ سەروە خاوەن یەکیگ لە ستدیۆیل هۆڵیوود، مارلین مۆنڕۆ وەگەرد بۆبی
کنیدی سەما کرد، ک ئەو مەوقە وەزیر داد بوی، باوجی مۆنڕۆ وەرد سەرۆک کنیدی وە رییگ
ژیر زەوی و پاچینەیگ تایبەت  دەرچگ، تا رەسیە
شوقەگەی لە هوتێل کاریلایل.
ئەرا ئی رووژەگەی
تر، مۆنڕۆ وەرەو ولایەت کالیفۆرنیا گلەو خوارد، و لۆفۆورد ک شوی خوەشک سەرۆک کنیدی
بوی پەیوەندی وە مۆنڕۆ کرد، تا وەپی بویشێد دی پەیوەندی وەگەرد وەزیرەگە وهەمیش وەگەرد
سەرۆک نەکەێد، و دویای ئەوە وە سێ مانگ مۆنڕۆ مرد، و لێکۆڵینەوەیگ ئاشکرای خوەیکوشتنی
کرد، وەلی وە دریژایی ٦٠ ساڵ فرە کەس وتن کوشیاگە.
نووش ژهەرین
دەیلی مایڵ وتیش:
ئەو کابرای پۆلیسە لە لۆس ئەنجلوس بڕیار دا راسیەگە ئاشکرا بکەێد، ک هالە ناو بەڵگەنامەیلیگ
لە ئەرشیف فەرمانگەی پۆلیس لۆس ئەنجلوس، ک نشان دەن گوایە مۆنڕۆ وەخاتر مقەیەتیکردن
بنەماڵەی کنیدی کوشیاگە، و گوایە خود بۆبی ئەو نووش ژەهرینە داگەسە دەرخوارد مۆنڕۆ
تا لە وەرچەو لۆفۆورد بکوشێدەی.
روسمیلەر ئویشێد:
دویای ٢٠ ساڵ راسیەگە لە ڕوی لوفۆورد وتگە، و ئەویش ئاشکرای کردگە، وەلێ تا ماوەی
٤٠ ساڵ باوەتەگە شاریاوە.
و ئەو پۆلیسە تا
٤٠ ساڵ لە رخەو بی دەنگ خوەی کرد، ک گەورەیل پۆلیسەیل ئەو سەردەمە لەبان ژیان بوین
و توانای هەڕەشەی خوەی و خیزانەگەی داشتن.
ئیسەیشە بڕیار
دا لەڕی کتاویگ وەناونشان (بومب) خەوەردار جهان لە شەو کوشتن مارلین مۆنڕۆ وەدەس بۆبی
کنیدی بکەێد.
